Viborger Samler, 1838-01-30
Canadiernes Adresse. (Sluttet.) Efter 77 Aars britisk Overherredømme see vi vort Fædreland usselt i Sammenligning med den blomstrende Naborepublik, der viseligen afkastede det britiske Aag. Vi see Udvandrere fra hiin Side af Havet, af samme Slags, som de, der dannede Nabo statens Befolkning, udle, naar de blive her, lykkelige, naar de tiltræde den store democratiske Familie, og vi have dagligen Beviser for Øie, at vor Van skjebne maa tilskrives en Colonialregjerings usalige Jndvirkning. En foregiven Protection har lammet vor Energie. Den har beholdt Alt, hvad der i vore gamle Jnstitutioner var slet og upassende for Selskabets nærværende Tilstand, men derimod ødelagt den frie Virksomhed af Alt, hvad der var Godt deri, og afskaaret enhver Forholdsregel til Reform og Forbedring. Medens vore Naboer i deres hele umaalelige Gebeet glæde sig ved deres egen frie demorratiske Bestyrelse, under hvilken de fra Barnbeen opdrages til politisk Erkjendelse, Selvbevidsthed og energisk Handlen, see vi os trykkede og indskrænkede af en Regjering, i hvilken Folket ingen Stemme har, hvis Jndflydelse paa at fordærve den offentlige Dyd og qvæle Foretagelsesaanden, bevirker Tilintetgjørelsen af enhver ædelmodig Jmpuls til at befordre vor Fædrelands Storhed. Skarer af Embedsmænd, udnævnte uden Folkets Samtykke, hvem de ikke ere ansvarlige, og som beklæde deres Embeder, saalænge det behager en ikke ansvarlig Executivautoritet, blive satte over os og drage Lønninger, der staae i et skrigende Misforhold, saavel til vor Evne, som til den Nytte, de gjøre, hvorved tillige Embederne bruges som Midler til den lumpneste Nepotisme. Juriernes Jnstitut, hvilket man har lært os at betragte som vore Friheders Palladium, bliver til et tomt Bedrag - eller til et Værk for Despotismen, da She rifferne, Executiomagtens Creaturer, hvis Forbliven i deres med umaadelige Emolumenter forenede Embeder hver Dag er afhængig af denne, kunne efter Behag vælge Bisidderne og altsaa i politiske Forfølgelser, som udøves mod Folket af dets Undertryktere, strax fra først af opkaste sig selv til Voldgiftsmænd. Umaadelige Fonds, der af en omhyggelig Regjering eller af ædelmodige Jndivider vare skjænkede den forrige Jesuiterorden til at understøtte Opdragelsen, har man unddraget denne roesværdige Bestemmelse og forvandlet dem til Bestikkelsesmidler, som Belønning for unyttige eller slette Embedsmænd, medens Børnene i Provindsen, berøvede de til deres Opdragelse gjorte Stiftelser, ere opvoxede uden Underviisning, for nu at lade sig forekaste deres Mangel paa Kundskaber. Vore offentlige Landeiendomme, forsvarede i tvende Krige af Jndvaanernes Tapperhed og gjorte nyttige ved den Flid, der anlagde Landeveie og udvidede Culturen til Ørkenen, bleve, tiltrods for vore Modforestillinger, solgte eller skjænkede til et Selskab af Speculanter hiinside Havet, eller uddeelte til Smarodsere af Embedsmænd, der af Egennytte have dannet en Faction, for at understøtte en slet, mod Folkets Rettigheder og Ønsker fjendtligsindet, Regjering, medens vore Fædre, Brødre og Slægtninge ere ude af Stand til, eller det nægtes dem, at colonisere vildt liggende Landstrækninger. Love angaaende Jordbesiddelse, der ei passe for vort Land og ere skadelige i deres Udførelse, bleve os paatvungne af et fremmed Parlament, der for at begunstige skjændige Privatinteresser, anmassede sig en Ret til Lovgivning over os, som blot tilkommer Legislaturen her hjemme. Det samme fremmede Parlament regulerer uden vort Samtykke vort Lands Handel. Viere saaledes indskrænkede til visse Markeder og berøvede den Ret, at udbrede vor Handel til alle Verdensdele, uagtet Britanniens Markedspladse ere gunstige for vore Producters Afsætning. Paa slig Maade indskrænkes og lammes vore Handelsforetagender. Landets Repræsentation er gjort til et høitideligt Narrespil. En corrupt Executivmagt søgte uafladeligen at misbruge Forsamlingshuset som et Værktøi til at undertrykke sine Vælgere og naar denne skammelige Hensigt slog Feil, saa tilintetgjorde de dets Virksomhed ved hyppige Prorogationer og Opløsninger og ved at nægte deres Sanction til Love, der vare nyttige for Folket og eenstemmigen vare antagne af dets Repræsentanter. Et legislativ Raad, hvis Medlemmer udnævnes af Autoriteter, der, boende 3000 Mile borte, ikke kjende Landet, og meest er sammensat af Mænd, der ikke sympathisere med Landet, staaer imellem Gouverneuren og de Bestyrede og tilintetgjør alle Forsøg til en velgjørende Lovgivning. Et executiv Raad, udnævnt paa samme Maade, hvis Jndflydelse har forgiftet alle paa hverandre følgende Statholderes Sjæle, bliver uforandret, for at beskytte Ophævelsen af unyttige Embeder og Misbrug i ethvert Departement af Statstjenesten. En Statholder, ligesaa uvidende som hans Formænd, og der ligesom alle hine er bleven en officiel Partigænger, leder Regjeringen til Fordeel for Faa, enten ubekymret om, eller afgjørende fjendtligt stemt mod, Mængdens Velfærd. Vore Klager bleve troligen og gjentagne Gange lagte Kongen og det forenede Kongeriges Parlament paa Hjertet, ved Resolutioner fra oprindelige Forsamlinger, ved vore i Parlamentet forenede Repræsentanter og ved ærefrygtsfulde Petitioner fra det hele Folk. Vi remonstrerede med Beviisgrundes hele Kraft og med Sandhedens hele moralske Vægt. Jntet Hjælpemiddel blev os budt, og endeligen, efterat de i denne Provinds Magten Betroedes Tyranni ved lang Strafløshed var blevet utaaleligt, benyttede en uædelmodig europæisk Stat den almindelige Freds Periode til at tvinge os til rolig at bære eller endog samtykke i vor egen Nedværdigelse ved den Trudsel, med voldsom Haand at lægge Beslag paa vore offentlige Jndkomster, til Haan for den naturlige Ret og ethvert Princip om Lov og Stat. Da vort Lands nærværende nedværdigede Tilstand er Resultatet af en mere end halvfjerdsindstyveaarig varm hengivenhed for den britiske Forbindelse og en vildfarende Tillid til britisk Ære, saa vilde det være Slavisk og forbryderisk, om vi vilde vedblive at indskrænke vor Paastand til simple Remonstrationer. De britiske Autoriteters ryggesløse Planer have sønderrevet alle Baand af Sympathie for et følesløst Moderland. En Adskillelse er begyndt mellem Partierne, der aldrig igjen vil lægges, men mere og meere udvide sig, indtil en af hine pludselige, hine uforudseelige Begivenheder, der ledsage Tidens Gang, tilbyder os en passende Leilighed til at indtage vor Plads blandt Americas uafhængige Stater. Tvende glimrende Leiligheder ere gaaede tabte; lader os ei være uforberedte i Tilfælde af den tredie. En hæderlig Bestemmelse venter disse Coloniers unge Mænd. Vore Fædre tilbragte et langt Liv, fuldt af Plager i daglig Kamp mod enhver Grad af Despotisme. Jdet de tage Afsked fra Verden, overdrage de til os den ædle Pligt, at befordre deres stolte Planer, der endnu i vor Levetid maae og skal befrie vort elskede Fædreland fra al menneskelig Autoritet, med Undtagelse af et dristigt Democrati i dets Skjød. Med en saa opløftende Udsigt for os, under en saa høi os paahvilende Ansvarlighed, bliver det os en bydende Pligt, at tilsidesætte Ungdommens intetbetydende Lege, at vende os til en alvorlig Betragtning af Landets Fornødenheder og Hjælpekilder, at forhøie dets Velstand ved at opmuntre dets Fabriker, og Production, ved Afskaffelse af Brugen af Artikler fra hiin Side af Havet at vedligeholde dets Kraft, men fremfor Alt at værne os til bestandige Offere, og saaledes indskrænke vore personlige Udgivter, at vi sammenspare Midler til, gjensidigen at kunne understøtte hverandre i den Kamp paa Liv og Død, som vi tidligt eller sildigt maa kæmpe, naar Hæderens Dag bryder frem, da vi opvaagne af Slaveriets lange Nat til Lys og Frihed. Saaledes love da vi - Formændene og den ledende Committee for Frihedssønnernes Association i Montreal - i vort eget og de af os Repræsenteredes Navn - saa love vi vort mishandlede Fædreland og os selv indbyrdes, at vi ville indvie alle vore Kræfter, vort Gods og vort Blod til den Opgave, at tilveiebringe for denne Provinds et reformeert, paa Valgprincipet grundet Forvaltningssystem, en ansvarlig Executivmagt, Control af den repræsentative Deel af Legislaturen med alle Statsindtægter, hvorfra disse end maatte hidrøre, Afskaffelse af alle fra fremmede Autoriteter, udgaaede Love og Privilegier, der krænke Folkets og dets Repræsentanteres Rettigheder, især de der angaae Landeiendom og Landbesiddelse, et forbedret System af Landeiendommes Salg, hvorved det vil blive muligt for dem, der virkeligen agte at bosætte sig paa saadanne, at kunne gjøre dette med ringe Bekostning; Afskaffelse af Cumulation af Embeder i samme Haand og Frihed for Ansvarlighed; endeligen Lighed for Loven for Alle uden Hensyn til deres Herkomst, Sprog og Religion. Stolende paa Gud og stærke ved vor retfærdige Sag, indbyde vil herved de unge Mænd i disse Provindser til i deres forskjellige Opholdsteder at danne Associationer til Erholdelsen af en god, lidet bekostelig og ansvarlig Regjering og til at sikkre, forsvare og udvide vore fælleds Friheder. (Her følge Underskriv terne.)